《生辰在途其夜梦长剑耿耿倚天外之句晓起因足成之》
明代·林大春

昨别关塞秋风清，归途迢递阳欲生。我生百年忽欲半，宇宙一笑将何成。

长剑耿耿倚天外，疏星脉脉傍河明。梦馀却记云中字，晨起书之泪满缨。

作者简介：（1523—1588）明广东潮阳人，字邦阳，一字井丹。嘉靖二十九年进士。授行人，累官浙江提学副使，致高拱私党于法，为言官论劾，罢官。有《井丹集》。